[{"text_idx": "#000000", "text": "Homoaktivist Reimo Mets: kui EKRE tuleb vo\u0303imule, siis pannakse seksuaalva\u0308hemused seina a\u0308a\u0308rde ja lastakse maha"}, {"text_idx": "#000002", "text": "Kus on nu\u0308u\u0308d ko\u0303igi nende vasakliberaalide hukkamo\u0303ist, kellele meeldib muidu nii kangesti rahvuslasi ja konservatiive noomida alusetute hirmude u\u0308lesku\u0308tmise ja avalikku arutelu mu\u0308rgitava sildistamise pa\u0308rast, ku\u0308sib Varro Vooglaid, osutades tuntud homoaktivisti Reimo Metsa va\u0308idetele, et EKRE vo\u0303imule saades pannakse nn seksuaalva\u0308hemuste esindajad seina a\u0308a\u0308rde ja lastakse maha."}, {"text_idx": "#000003", "text": "Eesti u\u0308he peamise homoaktivistina tuntud jurist Reimo Mets kirjutab oma Facebooki seinal, et EKRE vo\u0303imule saades pannakse nn seksuaalva\u0308hemuste esindajad seina a\u0308a\u0308rde ja lastakse maha."}, {"text_idx": "#000004", "text": "\"Ma olen siiralt veendunud, et kui EKRE tegelased vo\u0303imule saavad, siis LGBT kogukond pannakse esimesena seinaa\u0308a\u0308rde ja lastakse maha \u2013 kristallio\u0308o\u0308, pa\u0308rtlio\u0308o\u0308 jms o\u0308o\u0308d on ajaloost piisavad to\u0303estused sellest, mida matsimass on oma o\u0303igluse nime all kurja teinud maailmas,\" selgitas Mets 26. novembril."}, {"text_idx": "#000006", "text": "Sellist so\u0303gedat juttu lugedes tekib tahes-tahtmata ku\u0308simus, kus on nu\u0308u\u0308d ko\u0303igi nende vasakliberaalide hukkamo\u0303ist, kellele meeldib muidu nii kangesti rahvuslasi ja konservatiive noomida alusetute hirmude u\u0308lesku\u0308tmise ja avalikku arutelu mu\u0308rgitava sildistamise pa\u0308rast. Ma pole kunagi na\u0308inud, et u\u0308kski rahvuslane vo\u0303i konservatiiv maaliks sotsidest vo\u0303i kellestki teisest niivo\u0303rd ebarealistlikku ning ilmselgelt teadlikult valelikku kuvandit. Ometi vo\u0303ib Mets seda rahumeeli teha, ilma et keegi tema mo\u0303ttekaaslastest na\u0308eks selles probleemi."}, {"text_idx": "#000007", "text": "Seejuures on irooniline, et kui EKRE vo\u0303imule pa\u0308a\u0308sedes ei ole kellelgi po\u0303hjust karta, et tema reaalseid po\u0303hio\u0303igusi- ja vabadusi hakataks ahistama \u2013 ra\u0308a\u0308kimata kellegi seina a\u0308a\u0308rde panemisest ja mahalaskmisest \u2013, siis no\u0308 ja\u0308meda otsa sotside ka\u0308tte sattudes oleks va\u0308gagi to\u0303ena\u0308oline, et nn vihako\u0303ne ja diskrimineerimise keelamise ning sallivuse edendamise loosungi all asutaks reaalselt maha suruma nii so\u0303navabadust, veendumuste vabadust, usuvabadust kui ka su\u0308dametunnistuse vabadust ehk tervet rida fundamentaalseid po\u0303hio\u0303igusi."}, {"text_idx": "#000009", "text": "Pa\u0308ris koomiliseks kisub aga asi siis, kui anda endale aru, et ainuke olukord, kus nn seksuaalva\u0308hemuste esindajatel oleks reaalseld va\u0308ljavaated saada seina a\u0308a\u0308rde pandud ja maha lastud \u2013 vo\u0303i nt viiekordse maja katuselt alla loobitud vo\u0303i lihtsalt to\u0303mbi esemega surnuks pekstud \u2013, tekiks siis, kui meie u\u0308hiskonnas kehtestataks s\u030cariaadiseadus. See on aga perspektiiv, mille vastu ei seisa parteilisel maastikul keegi jo\u0303ulisemalt kui EKRE."}, {"text_idx": "#000010", "text": "Kokkuvo\u0303ttes on siin ja\u0308rjekordne to\u0303estus sellest, kui veidras maailmas me elame. So\u0303nu kasutatakse nii sageli ta\u0308iesti lahutatuna reaalsusest \u2013 mitte to\u0303e peegeldamiseks, vaid mo\u0303o\u0303dutundetult avalikkusega manipuleerimiseks. Metsa hu\u0308steeriline avaldus, nagu hakataks ERKE vo\u0303imule pa\u0308a\u0308sedes nn seksuaalva\u0308hemuste esindajaid seina a\u0308a\u0308rde panema, on sellise teguviisi eeskujulik na\u0308ide."}, {"text_idx": "#000015", "text": "Varro Vooglaid on u\u0308ks SA Perekonna ja Traditsiooni Kaitseks asutajatest ja selle juhataja. Hariduselt on ta jurist. Ta on to\u0308o\u0308tanud lektorina Tartu U\u0308likooli o\u0303igusteaduskonnas ja alates 2023. aasta kevadest on ta XVI riigikogu liige."}, {"text_idx": "#000017", "text": "Kaja Kallas pa\u0308lvis Aasta Liberaali tiitli"}, {"text_idx": "#000018", "text": "USA kongressi dokumendid: Joe Biden oli seotud oma poja korruptiivse a\u0308riga"}, {"text_idx": "#000019", "text": "Kolmandik USA demokraatidest arvab, et so\u0303navabadust on liiga palju"}, {"text_idx": "#000020", "text": "EKRE lahkus riigikogu saalist protestiks totalitaarse tsensuuri kehtestamise vastu"}, {"text_idx": "#000023", "text": "TTU\u0308 ku\u0308berneetik: e-valimiste ausust pole vo\u0303imalik to\u0303estada"}, {"text_idx": "#000025", "text": "Kallase abikaasa kasseeris idavedu kritiseerinud endiselt o\u0303ppejo\u0303ult sisse 1500 eurot"}, {"text_idx": "#000027", "text": "Ta\u0308na keskpa\u0308eval toimub riigikogu ees pikett so\u0303navabaduse kaitseks"}, {"text_idx": "#000034", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}]